b'\n_START_ARTICLE_\nMarina (mang-aawit)\n_START_SECTION_\nKarera\n_START_PARAGRAPH_\nSi Marina ay may pagkagusto sa musika simula ng kanyang pagkabata. Sumasali siya sa mga paligsahan sa pagkanta sa Miyazaki Prefecture, Hapon. Noong 2010, nagsimula ang kanyang karera bilang isa sa mga mangangawit ng kathang-isip na bandang Girls Dead Monster sa anime na Angel Beats!. Si Marina ang bokalista ng karakter na si Masami Iwasawa, habang ang pangalawang bokalista, si LiSA, ay kumanta bilang si Yui. Bilang Girls Dead Monster, naglabas si Marina ng dalawang single noong 2010, ang "Crow Song" noong Abril 23, at ang "Last Song" noong Disyembre 8. Unang lumabas si Marina sa Animelo Summer Live noong Agosto 28, 2010._NEWLINE_Mula 2010 hanggang 2012, si Marina ay itinatampok sa mga album ng mga iba\'t ibang mangangawit katulad ng Deco*27, Sasakure.UK, at Gokigen Sound. Noong 2012, kinanta niya ang "Kaih\xc5\x8d no Hi" (\xe8\xa7\xa3\xe6\x94\xbe\xe3\x81\xae\xe6\x97\xa5) para sa larong Liberation Maiden. Nilabas niya ang kanyang unang single, ang "Kimi Tsubasa" (\xe3\x82\xad\xe3\x83\x9f\xe2\x88\xbd\xe3\x83\x84\xe3\x83\x8a\xe3\x82\xb0) noong Mayo 29, 2013.'